Herêmanê Besta, Cûdî, Gabar û Çilê Nimêja yê Şirnexî de daristanî bi hawayêkê sîstematîkî yenê talankerdene.
Talankerdiişê daristanan bi bahaneya 'asayîşî', binê çimdarîya leşkeran de yeno kerdene. Qoricîyê bajarekê Sêgirkê yê Qilebanî binê çimdarîya leşkeran de her roje daran birnenê.
Herêmanê Kuxên Duhguhga, Kaniya Mêvêg, Xara Bînu, Çala Nîriya, Ax Reşga, Çala Guza û Sirta Çirçiruyî yê koyanê Cûdîyî de daristanî yenê talankerdene.
Yeno parekerdene ke seba ke tay warê herêma Koyê Gabarî bêrê talankerdene amadekarîye yena kerdene.
Herêma Besta de zî verî 31 waran de daristanî ameybî talankerdene û no talan bêmabên herême de dewam keno.
